Source: http://new.eur-lex.europa.eu/legal-content/MT/TXT/?uri=CELEX:32013R0487
Timestamp: 2013-12-12 08:50:49+00:00
Document Index: 2083955

Matched Legal Cases: ['arti 1', 'arti 3', 'arti 1', 'arti 2', 'arti 3', 'arti 3']

Regolament tal-Kummissjoni (UE) Nru 487/2013 tat- 8 ta’ Mejju 2013 li jemenda, għall-finijiet tal-adattament tiegħu għall-progress tekniku u xjentifiku, ir-Regolament (KE) Nru 1272/2008 tal-Parlament Ewropew u tal-Kunsill dwar il-klassifikazzjoni, l-ittikkettar u l-imballaġġ tas-sustanzi u t-taħlitiet Test b’relevanza għaż-ŻEE
1.6.2013 MT
REGOLAMENT TAL-KUMMISSJONI (UE) Nru 487/2013
li jemenda, għall-finijiet tal-adattament tiegħu għall-progress tekniku u xjentifiku, ir-Regolament (KE) Nru 1272/2008 tal-Parlament Ewropew u tal-Kunsill dwar il-klassifikazzjoni, l-ittikkettar u l-imballaġġ tas-sustanzi u t-taħlitiet
Wara li kkunsidrat ir-Regolament (KE) Nru 1272/2008 tal-Parlament Ewropew u tal-Kunsill tas-16 ta’ Diċembru 2008 dwar il-klassifikazzjoni l-ittikkettjar u l-imballaġġ tas-sustanzi u t-taħlitiet, li jemenda u jħassar id-Direttivi 67/548/KEE u 1999/45/KE, u li jemenda r-Regolament (KE) Nru 1907/2006 (1), u b’mod partikolari l-Artikolu 53 tiegħu,
Ir-Regolament (KE) Nru 1272/2008 jarmonizza d-dispożizzjonijiet u l-kriterji għall-klassifikazzjoni u l-ittikkettar ta’ sustanzi, taħlitiet u ċerti oġġetti speċifiċi fl-Unjoni.
Dan ir-Regolament iqis is-Sistema Globalment Armonizzata tal-Klassifikazzjoni u l-Ittikkettar ta’ Sustanzi Kimiċi (minn hawn ‘il quddiem “il-GHS”) tan-Nazzjonijiet Uniti (NU).
Il-kriterji tal-klassifikazzjoni u r-regoli tal-ittikkettar tal-GHS huma riveduti perjodikament fuq livell ta’ NU. Ir-raba’ edizzjoni riveduta tal-GHS ħarġet mill-bidliet adottati f’Diċembru 2010 mill-Kumitat tal-Esperti tan-Nazzjonijiet Uniti dwar it-Trasport ta’ Oġġetti Perikolużi u dwar is-Sistema Globalment Armonizzata tal-Klassifikazzjoni u l-Ittikkettar ta’ Sustanzi Kimiċi. Din fiha emendi dwar, fost l-oħrajn, kategoriji ġodda ta’ periklu għal gassijiet kimikament instabbli u ajrusols li ma jaqbdux u aktar razzjonalizzazzjoni ta’ dikjarazzjonijiet ta’ prekawzjoni. Għalhekk jeħtieġ li d-dispożizzjonijiet u l-kriterji tekniċi fl-Annessi tar-Regolament (KE) Nru 1272/2008 jiġu adattati għar-raba’ edizzjoni riveduta tal-GHS.
Il-GHS tippermetti li l-awtoritajiet jadottaw derogi għall-ittikkettar ta’ sustanzi jew taħlitiet klassifikati bħala korrużivi għall-metalli iżda mhux korrużivi għall-ġilda u/jew l-għajnejn. Din tippermetti wkoll il-possibbiltà li jitneħħew ċerti elementi mill-imballaġġ meta l-volum tas-sustanza jew it-taħlita jkun taħt ċertu ammont. Għandhom jiddaħħlu dispożizzjonijiet biex dawn il-miżuri jiġu implimentati fuq livell ta’ Unjoni.
It-terminoloġija tad-dispożizzjonijiet differenti fl-Annessi u ċerti kriterji tekniċi għandhom jiġu emendati wkoll biex titħeffef l-implimentazzjoni mill-operaturi u l-awtoritajiet ta’ infurzar, sabiex titjieb il-konsistenza tat-test legali u tiżdied iċ-ċarezza.
Sabiex ikun żgurat li l-fornituri tas-sustanzi jistgħu jadattaw għad-dispożizzjonijiet il-ġodda tal-klassifikazzjoni, tal-ittikkettar u tal-imballaġġ introdotti b’dan ir-Regolament, għandu jiġi stipulat perjodu tranżitorju u għandha tiġi diferita l-applikazzjoni ta’ dan ir-Regolament. Dan għandu jħalli l-possibbiltà li d-dispożizzjonijiet stabbiliti f’dan ir-Regolament jiġu applikati volontarjament qabel ma jiskadi l-perjodu tranżitorju.
Il-miżuri stipulati f’dan ir-Regolament huma konformi mal-opinjoni tal-Kumitat stabbilit fl-Artikolu 133 tar-Regolament (KE) Nru 1907/2006 tal-Parlament Ewropew u tal-Kunsill (2),
Ir-Regolament (KE) Nru 1272/2008 huwa emendat kif ġej:
Fl-Artikolu 14(2), il-punt (c) tħassar;
Fl-Artikolu 23, jiżdied il-punt (f) li ġej:
sustanzi jew taħlitiet ikklassifikati bħala korrużivi għall-metalli iżda mhux korrużivi għall-ġilda u/jew l-għajnejn.”;
L-Anness I huwa emendat skont l-Anness I ta’ dan ir-Regolament;
L-Anness II huwa emendat skont l-Anness II ta’ dan ir-Regolament;
L-Anness III huwa emendat skont l-Anness III ta’ dan ir-Regolament;
L-Anness IV huwa emendat skont l-Anness IV ta’ dan ir-Regolament;
L-Anness V huwa emendat skont l-Anness V ta’ dan ir-Regolament;
L-Anness VI huwa emendat skont l-Anness VI ta’ dan ir-Regolament;
L-Anness VII huwa emendat skont l-Anness VII ta’ dan ir-Regolament.
1. B’deroga mit-tieni paragrafu tal-Artikolu 3, is-sustanzi u t-taħlitiet jistgħu, qabel l-1 ta’ Diċembru 2014 u l-1 ta’ Ġunju 2015 rispettivament, jiġu kklassifikati, ittikkettjati u ppakkjati skont ir-Regolament (KE) Nru 1272/2008 kif emendat b’dan ir-Regolament.
2. B’deroga mit-tieni paragrafu tal-Artikolu 3, is-sustanzi kklassifikati, ittikkettjati u ppakkjati skont ir-Regolament (KE) Nru 1272/2008 u mqiegħda fis-suq qabel l-1 ta’ Diċembru 2014, ma għandhomx jintalbu li jerġgħu jiġu ttikkettjati u ppakkjati skont dan ir-Regolament sal-1 ta’ Diċembru 2016.
3. B’deroga mit-tieni paragrafu tal-Artikolu 3, it-taħlitiet ikklassifikati, ittikkettjati u ppakkjati skont id-Direttiva 1999/45/KE tal-Parlament Ewropew u tal-Kunsill (3) jew ir-Regolament (KE) Nru 1272/2008 u mqiegħda fis-suq qabel l-1 ta’ Ġunju 2015, ma għandux jintalab li jerġgħu jiġu ttikkettjati u ppakkjati skont dan ir-Regolament sal-1 ta’ Ġunju 2017.
Dan għandu japplika fir-rigward tas-sustanzi mill-1 ta’ Diċembru 2014 u fir-rigward tat-taħlitiet mill-1 ta’ Ġunju 2015.
L-Anness I tar-Regolament (KE) Nru 1272/2008 huwa emendat b’dan li ġej:
Tiddaħħal it-Taqsima 1.3.6 li ġejja:
“1.3.6. Sustanzi jew taħlitiet ikklassifikati bħala korrużivi għall-metalli iżda mhux korrużivi għall-ġilda u/jew l-għajnejn
Sustanzi jew taħlitiet ikklassifikati bħala korrużivi għall-metalli iżda mhux korrużivi għall-ġilda u/jew l-għajnejn li huma fil-qagħda finali kif ippakkjati biex jintużaw mill-konsumatur, fuq it-tikketta ma jeħtiġux il-pittogramma ta’ periklu GHS05.”
Jiddaħlu t-Taqsimiet 1.5.2.4 u 1.5.2.5 li ġejjin:
“1.5.2.4. L-ittikkettar tal-imballaġġi interni fejn il-kontenut ma jaqbiżx il-10 ml
L-elementi tat-tikketti meħtieġa bl-Artikolu 17 jistgħu jitħallew barra minn fuq il-pakketti interni fejn:
il-kontenut tal-imballaġġi interni ma jaqbiżx il-10 ml;
is-sustanza jew it-taħlita titqiegħed fis-suq għall-provvista lil distributur jew utent downstream għal riċerka u żvilupp xjentifiċi jew għal analiżi ta’ kontroll tal-kwalità; kif ukoll
l-imballaġġ intern jinsab f’imballaġġ estern li jissodisfa r-rekwiżiti tal-Artikolu 17.
Minkejja t-Taqsimiet 1.5.1.2 u 1.5.2.4.1, it-tikketta fuq l-imballaġġ intern għandu jkun fiha l-identifikatur tal-prodott u, fejn jixraq, il-pittogramma ta’ periklu “GHS01”, “GHS05”, “GHS06” u/jew “GHS08”. Fejn huma assenjati aktar minn żewġ pittogrammi, “GHS06” u “GHS08” jistgħu jingħataw preċedenza fuq “GHS01” u “GHS05”.
1.5.2.5. It-Taqsima 1.5.2.4 ma għandhiex tapplika għal sustanzi jew taħlitiet fil-kamp ta’ applikazzjoni tar-Regolamenti (KE) Nru 1107/2009 jew (UE) Nru 528/2012.”
It-tieni sentenza fit-Taqsima 2.1.2.1 hija mibdula b’dan li ġej:
“Il-metodi tat-test huma deskritti fil-Parti I tal-RTDG tan-NU, Manwal dwar it-Testijiet u l-Kriterji.”;
Fil-punt (f) it-Taqsima 2.1.2.2, jitħassru l-kelmiet “li jisplodu”;
Fit-Taqsima 2.1.2.3 u fil-kolonna bit-titolu “Kriterji” tat-Tabella 2.1.1 il-kelmiet “ir-Rakkomandazzjonijiet tan-NU dwar il-Ġarr ta’ Oġġetti Perikolużi” jinbidlu bi “RTDG tan-NU”;
Fit-Taqsima 2.1.3, il-kolonna bit-titolu “Splussiv instabbli” tat-Tabella 2.1.2, id-dikjarazzjoni ta’ prekawzjoni “P281” tinbidel bi “P280”;
Fl-ewwel paragrafu u fin-nota ta’ qiegħ il-paġna għall-Figura 2.1.1 tat-Taqsima 2.1.4.1, il-kelmiet “ir-Rakkomandazzjonijiet tan-NU dwar il-Ġarr ta’ Oġġetti Perikolużi” jinbidlu bi “RTDG tan-NU”;
Fl-ewwel paragrafu tat-Taqsima 2.1.4.2, il-kelmiet “ir-Rakkomandazzjonijiet tan-NU dwar il-Ġarr ta’ Oġġetti Perikolużi” jinbidlu bi “RTDG tan-NU”;
Fil-punt (a) tat-Taqsima 2.1.4.3, il-kelmiet “ir-Rakkomandazzjonijiet tan-NU dwar il-Ġarr ta’ Oġġetti Perikolużi” jinbidlu bi “RTDG tan-NU”;
It-Taqsimiet 2.2 sa 2.3.4.1 huma mibdula b’dan li ġej:
“2.2. Gassijiet li jaqbdu (inklużi gassijiet kimikament instabbli)
2.2.1. Definizzjonijiet
Gass li jaqbad ifisser gass jew taħlita ta’ gass li għandu firxa li taqbad meta titħallat mal-arja f’20 °C u pressjoni standard ta’ 101,3 kPa.
Gass kimikament instabbli jfisser gass li jaqbad u li kapaċi jisplodi anki jekk ma jkunx hemm arja jew ossiġnu.
2.2.2. Kriterji għall-klassifikazzjoni
Gass li jaqbad għandu jiġi kklassifikat f’din il-klassi skont it-Tabella 2.2.1:
Kriterji għall-gassijiet li jaqbdu
Gassijiet, li f’20 °C u fi pressjoni standard ta’ 101,3 kPa:
jistgħu jinxtegħlu meta jkunu f’taħlita ta’ 13 % jew inqas bil-volum fl-arja; jew
ikollhom firxa li taqbad mal-arja ta’ mill-anqas 12-il punt perċentwali minkejja l-limitu aktar baxx meta jaqbad.
Gassijiet, minbarra dawk fil-Kategorija 1, li f’20 °C u fi pressjoni standard ta’ 101,3 kPa, li għandhom firxa li taqbad meta titħallat mal-arja.
L-ajrusols ma għandhomx jiġu kklassifikati bħala gassijiet li jaqbdu; ara t-Taqsima 2.3.
Gass li jaqbad u li huwa wkoll kimikament instabbli għandu barra minn hekk jiġi kklassifikat f’waħda miż-żewġ kategoriji għal gassijiet kimikament instabbli billi jintużaw il-metodi deskritti fil-Parti III tal-RTDG tan-NU, Manwal dwar it-Testijiet u l-Kriterji skont it-tabella li ġejja:
Kriterji għall-gassijiet kimikament instabbli
Gassijiet li jaqbdu u li huma kimikament instabbli f’20 °C u fi pressjoni standard ta’ 101,3 kPa
Gassijiet li jaqbdu u li huma kimikament instabbli f’temperatura ogħla minn 20 °C u/jew fi pressjoni akbar minn 101,3 kPa
2.2.3. Komunikazzjoni dwar il-Periklu
L-elementi tat-tikketta għandhom jintużaw għas-sustanzi u t-taħlitiet li jilħqu l-kriterji għall-klassifikazzjoni f’din il-klassi ta’ periklu skont it-Tabella 2.2.3.
Elementi tat-tikketta għall-gassijiet li jaqbdu (inklużi gassijiet kimikament instabbli)
Gass kimikament instabbli
Ebda pittogramma
Ebda pittogramma addizzjonali
Kelma Sinjal
Ebda kelma ta’ sinjal addizzjonali
Dikjarazzjoni ta’ Periklu
H220: Gass li jaqbad malajr ħafna
H221: Gass li jaqbad
H230: Jista’ jisplodi anki jekk ma jkunx hemm arja
H231: Jista’ jisplodi anki meta ma jkunx hemm arja fi pressjoni u/jew temperatura għolja
Dikjarazzjoni ta’ Prekawzjoni – Prevenzjoni
Dikjarazzjoni ta’ Prekawzjoni – Reazzjoni
Dikjarazzjoni ta’ Prekawzjoni – Ħażna
Dikjarazzjoni ta’ Prekawzjoni – Rimi
Il-proċedura ta’ klassifikazzjoni hi stabbilita f’din l-iskema għal deċiżjoni li ġejja (ara l-Figuri 2.2.1 sa 2.2.2).
Gassijiet li jaqbdu
Gassijiet kimikament instabbli
2.2.4. Konsiderazzjonijiet Addizzjonali dwar il-Klassifikazzjoni
Kemm jaqbad għandu jiġi determinat b’testijiet jew, għat-taħlitiet fejn teżisti biżżejjed dejta, b’kalkolu skont il-metodi adottati mill-ISO (ara ISO 10156 kif emendat, Gassijiet u taħlitiet tal-gass – Għarfien tas-saħħa tan-nar u l-abbiltà ossidanti sabiex jingħażel il-ħruġ tal-valv taċ-ċilindru). Fejn ma hemmx dejta biżżejjed sabiex jintużaw dawn il-metodi, jista’ jintuża l-metodu tat-test EN 1839 kif emendat (Id-determinazzjoni tal-limiti tal-isplużjoni tal-gassijiet u l-fwar).
L-instabbiltà kimika għandha tiġi stabbilita skont il-metodu deskritt fil-Parti III tal-RTDG tan-NU, Manwal dwar it-Testijiet u l-Kriterji. Jekk il-kalkoli skont ISO 10156 kif emendat juru li taħlita ta’ gass ma taqbadx, allura ma jkunx meħtieġ li jsiru t-testijiet għad-determinazzjoni tal-instabbiltà kimika għall-finijiet ta’ klassifikazzjoni.
2.3. Ajrusols
2.3.1. Definizzjonijiet
Ajrusols, jiġifieri dispensuri tal-ajrusol, huma kull kontenitur li ma jerġax jimtela magħmul mill-metall, ħġieġ jew plastik u li fih gass kompressat, likwifikat jew maħlul taħt pressjoni, b’likwidu, pejst jew trab jew mingħajrhom, u mgħammar b’apparat ta’ rilaxx sabiex il-kontenut ikun jista’ jinħareġ bħala partikuli solidi jew likwidi f’sospensjoni f’gass, bħala fowm, pejst, jew trab jew fi stat likwidu jew fi stat gassuż.
2.3.2. Kriterji għall-klassifikazzjoni
L-ajrusols għandhom jitqiesu għall-klassifikazzjoni bħala li jaqbdu skont it-Taqsima 2.3.2.2 jekk ikun fihom xi komponent klassifikat li jaqbad skont il-kriterji li hemm f’din il-Parti, jiġifieri:
Likwidi bi flash point ta’ ≤ 93 °C, li jinkludu l-Likwidi li Jaqbdu skont it-Taqsima 2.6;
Gassijiet li jaqbdu (ara t-Taqsima 2.2);
Solidi li jaqbdu (ara t-Taqsima 2.7).
Il-komponenti li jaqbdu ma jkoprux sustanzi u taħlitiet piroforiċi, li jisħnu waħedhom jew li jirreaġixxu mal-ilma billi komponenti bħal dawn qatt ma jintużaw fil-kontenut tal-ajrusol.
L-ajrusols ma jaqgħux ukoll fil-kamp ta’ applikazzjoni tat-Taqsimiet 2.2 (gassijiet li jaqbdu), 2.5 (gassijiet taħt pressjoni) 2.6 (likwidi li jaqbdu) u 2.7 (solidi li jaqbdu). Madanakollu, jiddependi mill-kontenut tagħhom, l-ajrusols jistgħu jaqgħu fil-kamp ta’ applikazzjoni ta’ klassijiet oħra ta’ periklu, inklużi l-elementi tal-ittikkettar tagħhom.
Ajrusol għandu jiġi klassifikat f’waħda miż-żewġ kategoriji għal din il-Klassi skont il-komponenti tiegħu, skont is-sħana kimika tiegħu tal-kombustjoni u, jekk japplika, skont ir-riżultati tat-test tal-fowm (għall-ajrusols tal-fowm) u tat-test tad-distanza tal-qbid tan-nar u t-test fi spazju magħluq (għall-ajrusols tal-isprej) skont il-Figuri minn 2.3.1(a) sa 2.3.1(c) ta’ dan l-Anness u s-Sottotaqsimiet 31.4, 31.5 u 31.6 tal-Parti III tal-RTDG tan-NU, Manwal dwar it-Testijiet u l-Kriterji. L-ajrusols li ma jissodisfawx il-kriterji ta’ inklużjoni fil-Kategorija 1 jew il-Kategorija 2 għandhom jiġu klassifikati fil-Kategorija 3.
L-ajrusols li jkun fihom aktar minn 1 % ta’ komponenti li jaqbdu jew bi sħana tal-kombustjoni ta’ mill-anqas 20 kJ/g, li mhumiex sottomessi għall-proċeduri tal-klassifikazzjoni tal-fjammabbiltà f’din it-taqsima għandhom jiġu klassifikati bħala ajrusols, il-Kategorija 1.
Figura 2.3.1(a)
Ajrusoli
Figura 2.3.1(b)
Ajrusoli bl-isprej
Figura 2.3.1(c)
Ajrusoli tal-fowm
2.3.3. Komunikazzjoni dwar il-Periklu
L-elementi tat-tikketta għandhom jintużaw għas-sustanzi jew it-taħlitiet li jilħqu l-kriterji għall-klassifikazzjoni f’din il-klassi ta’ periklu skont it-Tabella 2.3.1
Elementi tat-tikketta għall-ajrusols li jaqbdu u li ma jaqbdux
H222: Ajrusol li jaqbad malajr ħafna
H229: Kontenitur taħt pressjoni: Jista’ jinfaqa’ jekk jissaħħan
H223: Ajrusol li jaqbad
2.3.4. Konsiderazzjonijiet Addizzjonali dwar il-Klassifikazzjoni
Is-sħana kimika tal-kombustjoni (ΔΗc), f’kilojoules kull gramma (kJ/g), hija s-sħana teoretika tal-kombustjoni (ΔΗcomb) immultiplikata b’effiċjenza tal-kombustjoni, ħafna drabi tkun anqas minn 1,0 (effiċjenza tal-kombustjoni tipika tkun 0,95 jew 95 %).
Għall-formulazzjoni ta’ aerosol kompost, is-sħana kimika tal-kombustjoni hija s-sommazzjoni tas-sħanat peżati tal-kombustjoni għall-komponenti individwali, kif ġej:
is-sħana kimika tal-kombustjoni (kJ/g);
frazzjoni tal-massa tal-komponent i fil-prodotti;
is-sħana speċifika tal-kombustjoni (kJ/g) tal-komponent i fil-prodotti.
Is-sħanat kimiċi tal-kombustjoni jistgħu jinstabu fil-kitbiet, ikkalkulati jew determinati permezz ta’ testijiet (ara ASTM D 240 kif emendat – Metodi Standard ta’ Ttestjar għas-Sħana ta’ Kombustjoni ta’ Karburanti Likwidi tal-Idrokarbonju permezz ta’ Bomb Calorimeter, EN/ISO 13943 kif emendat, minn 86.l sa 86.3 – Sikurezza kontra n-nar – Vokabolarju, u NFPA 30B kif emendat – Kodiċi għall-Manifattura u l-Ħażna ta’ Prodotti tal-Ajrusol).”
Fit-Taqsima 2.4.2.1, in-Nota taħt it-Tabella 2.4.1 hija mibdula b’dan li ġej:
“Gassijiet li jikkawżaw jew jikkontribwixxu għall-kombustjoni ta’ materjal ieħor aktar mill-arja” ifisser gassijiet puri jew taħlitiet ta’ gass b’qawwa ossidanti akbar minn 23,5 % kif determinata minn metodu speċifikat fl-ISO 10156 kif emendat.”;
It-Taqsima 2.4.4 hija mibdula b’dan li ġej:
“2.4.4. Konsiderazzjonijiet Addizzjonali dwar il-Klassifikazzjoni
Sabiex jiġi klassifikat gass ossidanti, għandhom jintużaw it-testijiet jew il-metodu ta’ kalkolu kif deskritti fl-ISO 10156 kif emendat, “Gassijiet u taħlitiet tal-gass – Għarfien tas-saħħa tan-nar u l-abbiltà ossidanti sabiex jingħażel il-ħruġ tal-valv taċ-ċilindru”.”;
Fit-Taqsima 2.5.1.1, l-ewwel paragrafu jinbidel b’dan li ġej:
“Gassijiet taħt pressjoni huma gassijiet li jinsabu f’kontenitur taħt pressjoni ta’ 200 kPa (gejġ) jew aktar f’20 °C, jew li huma likwifikati jew likwifikati u mkessħa.”;
It-Taqsima 2.5.2 hija mibdula b’dan li ġej:
“2.5.2. Kriterji għall-klassifikazzjoni
Gassijiet taħt pressjoni għandhom jiġu klassifikati, skont l-istat fiżiku tagħhom meta ppakkjati, f’wieħed mill-erba’ gruppi skont it-Tabella 2.5.1:
Kriterji għall-gassijiet taħt pressjoni
Gass kompressat
Gass li meta jiġi ppakkjat taħt pressjoni jkun għalkollox gassuż f’– 50 °C; inklużi l-gassijiet kollha b’temperatura kritika ta’ ≤ – 50 °C.
Gass li meta ppakkjat taħt pressjoni, ikun parzjalment likwidu f’temperaturi ogħla minn -50 °C. Issir distinzjoni bejn:
gass likwifikat taħt pressjoni għolja: gass b’temperatura kritika bejn – 50 °C u + 65 °C; kif ukoll
gass likwifikat taħt pressjoni baxxa: gass b’temperatura kritika ogħla minn + 65 °C.
Gass likwifikat imkessaħ
Gass li meta jkun ippakkjat isir parzjalment likwidu minħabba t-temperatura baxxa tiegħu.
Gass maħlul
Gass li meta jiġi ppakkjat taħt pressjoni jinħall f’solvent f’fażi likwida.
L-ajrusols ma għandhomx jiġu klassifikati bħala gassijiet taħt pressjoni. Ara t-Taqsima 2.3.”;
Fit-Taqsima 2.5.4, it-tieni paragrafu jinbidel b’dan li ġej:
“Id-dejta tista’ tinsab fil-kitbiet, ikkalkulati jew determinati bl-ittestjar. Il-biċċa l-kbira tal-gassijiet puri huma diġà klassifikati fl-RTDG tan-NU, Regolamenti Mudell.”;
Fit-Taqsimiet 2.7.2.1 u 2.7.2.3, il-kelmiet “ir-Rakkomandazzjonijiet tan-NU dwar il-Ġarr ta’ Oġġetti Perikolużi” jinbidlu bi “RTDG tan-NU”;
In-nota f’qiegħ il-paġna relatata mal-punt (e) tat-Taqsima 2.8.2.1 tinbidel b’dan li ġej:
Ara l-UN RTDG, Manwal dwar it-Testijiet u l-Kriterji, is-Sottotaqsimiet 28.1, 28.2, 28.3 u t-Tabella 28.3.”;
Fit-Taqsima 2.8.2.4, il-kelmiet “ir-Rakkomandazzjonijiet tan-NU dwar il-Ġarr ta’ Oġġetti Perikolużi” jinbidlu bi “RTDG tan-NU”;
Fit-Taqsima 2.8.4.1, il-kelmiet “ir-Rakkomandazzjonijiet tan-NU dwar il-Ġarr ta’ Oġġetti Perikolużi” jinbidlu bi “RTDG tan-NU”;
Fil-punti (a) u (b) tat-Taqsima 2.8.4.2, il-kelmiet “ir-Rakkomandazzjonijiet tan-NU dwar il-Ġarr ta’ Oġġetti Perikolużi” jinbidlu bi “RTDG tan-NU”;
Fis-sentenza tal-bidu tat-Taqsimiet 2.9.2.1, 2.10.2.1, 2.11.2.1, 2.11.2.2, 2.12.2.1 u 2.13.2.1, il-kelmiet “ir-Rakkomandazzjonijiet tan-NU dwar il-Ġarr ta’ Oġġetti Perikolużi” jinbidlu bi “RTDG tan-NU”;
Fit-Taqsima 2.13.4.4, il-kelmiet “ir-Rakkomandazzjonijiet tan-NU dwar il-Ġarr ta’ Oġġetti Perikolużi” jinbidlu bi “RTDG tan-NU”;
Fis-sentenza tal-bidu tat-Taqsima 2.14.2.1, il-kelmiet “ir-Rakkomandazzjonijiet tan-NU dwar il-Ġarr ta’ Oġġetti Perikolużi” jinbidlu bi “RTDG tan-NU”;
In-nota f’qiegħ il-paġna relatata mal-punt (g) tat-Taqsima 2.15.2.2 tinbidel b’dan li ġej:
It-Taqsima 2.15.2.3 hija emendata kif ġej:
in-nota f’qiegħ il-paġna relatata mal-punt (b) tinbidel b’dan li ġej: “(1) Kif determinat bis-serje tat-test E kif preskritt fl-RTDG tan-NU, Manwal dwar it-Testijiet u l-Kriterji, il-Parti II.”;
fit-tieni paragrafu, il-kelmiet “ir-Rakkomandazzjonijiet tan-NU dwar il-Ġarr ta’ Oġġetti Perikolużi” jinbidlu bi “RTDG tan-NU”;
Fit-Taqsima 2.15.4.1, il-kelmiet “ir-Rakkomandazzjonijiet tan-NU dwar il-Ġarr ta’ Oġġetti Perikolużi” jinbidlu bi “RTDG tan-NU”;
Fis-sentenza tal-bidu tat-Taqsima 2.16.2.1, il-kelmiet “ir-Rakkomandazzjonijiet tan-NU dwar il-Ġarr ta’ Oġġetti Perikolużi” jinbidlu bi “RTDG tan-NU”;
Fit-Taqsima 2.16.3, tiddaħħal in-Nota li ġejja taħt it-Tabella 2.16.2:
Fejn sustanza jew taħlita hija klassifikata bħala korrużiva għall-metalli iżda mhux korrużiva għall-ġilda u/jew l-għajnejn, għandhom jintużaw id-dispożizzjonijiet dwar l-ittikkettar stabbiliti fit-Taqsima 1.3.6.”;
Fis-sentenza tal-bidu tat-Taqsima 2.16.4.1, il-kelmiet “ir-Rakkomandazzjonijiet tan-NU dwar il-Ġarr ta’ Oġġetti Perikolużi” jinbidlu bi “RTDG tan-NU”;
Fit-Taqsima 3.1.2.1, in-Nota (c) taħt it-Tabella 3.1.1 tinbidel b’dan li ġej:
Il-firxiet tal-istimi tat-tossiċità akuta (ATE) għat-tossiċità waqt it-teħid tan-nifs li huma użati fit-Tabella, huma msejsa fuq espożizzjoni tal-ittestjar għal erba’ (4) sigħat. Il-konverżjoni tad-dejta eżistenti dwar it-tossiċità mat-teħid bin-nifs li ġiet iġġenerata permezz ta’ esponiment għal siegħa (1) tista’ ssir billi tiġi diviża b’fattur ta’ tnejn (2) għall-gassijiet u għall-fwar u fattur ta’ erbgħa (4) għat-trabijiet u r-raxx.”;
It-Taqsimiet 3.1.3.6.2.2 u 3.1.3.6.2.3 jinbidlu b’dan li ġej:
F’każ li jintuża komponent mingħajr ebda informazzjoni li tista’ tintuża għall-klassifikazzjoni f’taħlita ta’ konċentrazzjoni ta’ ≥ 1 % jew aktar, jiġi konkluż li t-taħlita ma tistax tiġi attribwita stima definittiva ta’ tossiċità akuta. F’din is-sitwazzjoni t-taħlita għandha tiġi klassifikata skont il-komponenti magħrufa biss, bid-dikjarazzjoni addizzjonali fuq it-tikketta u fl-SDS li: “x fil-mija tat-taħlita fih komponent(i) ta’ tossiċità mhux magħrufa”, filwaqt li jitqiesu d-dispożizzjonijiet stipulati fit-Taqsima 3.1.4.2.
Jekk il-konċentrazzjoni totali tal-ingredjent(i) rilevanti b’tossiċità akuta mhux magħrufa hija ≤ 10 %, allura għandha tintuża l-formula mogħtija fit-Taqsima 3.1.3.6.1. Jekk il-konċentrazzjoni totali tal-ingredjent(i) rilevanti b’tossiċità mhux magħrufa hija > 10 %, il-formula mogħtija fit-Taqsima 3.1.3.6.1 għandha tiġi kkorreġuta biex taġġusta għall-persentaġġ tal-ingredjent(i) mhux magħruf(a) kif ġej:
Fit-Taqsima 3.1.4.1, it-Tabella 3.1.3 tinbidel b’dan li ġej:
“Tabella 3.1.3
Elementi tat-tikketta dwar it-tossiċità akuta
H300: Fatali jekk jinbela’
H301: Tossiku jekk jinbela’
H302: Jagħmel il-ħsara jekk jinbela’
H310: Fatali jekk imiss mal-ġilda
H311: Tossiku jekk imiss mal-ġilda
H312: Jagħmel il-ħsara jekk imiss mal-ġilda
Mit-teħid tan-nifs
(ara n-Nota 1)
H330: Fatali jekk jinġibed man-nifs
H331: Tossiku jekk jinġibed man-nifs
H332: Jagħmel il-ħsara jekk jinġibed man-nifs
Dikjarazzjoni ta’ Prekawzjoni – Prevenzjoni (orali)
Dikjarazzjoni ta’ Prekawzjoni – Reazzjoni (orali)
Dikjarazzjoni ta’ Prekawzjoni – Ħażna (orali)
Dikjarazzjoni ta’ Prekawzjoni – Rimi (orali)
Dikjarazzjoni ta’ Prekawzjoni – Prevenzjoni (tal-ġilda)
Dikjarazzjoni ta’ Prekawzjoni – Reazzjoni (tal-ġilda)
Dikjarazzjoni ta’ Prekawzjoni – Ħażna (tal-ġilda)
Dikjarazzjoni ta’ Prekawzjoni – Rimi (tal-ġilda)
Dikjarazzjoni ta’ Prekawzjoni – Prevenzjoni (mit-teħid tan-nifs)
Dikjarazzjoni ta’ Prekawzjoni – Reazzjoni (mit-teħid tan-nifs)
Dikjarazzjoni ta’ Prekawzjoni – Ħażna (mit-teħid tan-nifs)
Dikjarazzjoni ta’ Prekawzjoni – Rimi (mit-teħid tan-nifs)
Tiddaħħal it-Taqsima 3.1.4.2 li ġejja:
Id-dikjarazzjonijiet ta’ periklu dwar it-tossiċità akuta huma differenti mill-periklu bbażat fuq ir-rotta ta’ espożizzjoni. Komunikazzjoni dwar il-klassifikazzjoni tat-tossiċità akuta għandha tirrifletti wkoll din id-differenzazzjoni. Jekk sustanza jew taħlita tiġi klassifikata għal aktar minn rotta waħda ta’ espożizzjoni, allura l-klassifikazzjonijiet rilevanti kollha għandhom jitniżżlu fuq l-iskeda tad-dejta tas-sikurezza kif inhu speċifikat fl-Anness II tar-Regolament (KE) Nru 1907/2006 u fl-elementi rilevanti tal-komunikazzjoni dwar il-periklu inklużi fuq it-tikketta kif preskritt fit-Taqsima 3.1.3.2. Jekk titwassal id-dikjarazzjoni “x % tat-taħlita fih ingredjent(i) ta’ tossiċità akuta mhux magħrufa”, kif preskritt fit-Taqsima 3.1.3.6.2.2, allura fl-informazzjoni mogħtija fl-iskeda tad-dejta tas-sikurezza, din tista’ tiġi differenzata skont ir-rotta ta’ espożizzjoni. Pereżempju, “x % tat-taħlita fih ingredjent(i) ta’ tossiċità orali akuta mhux magħrufa” u “x % tat-taħlita fih ingredjent(i) ta’ tossiċità akuta tal-ġidma mhix magħrufa.”;”
It-Taqsima 3.2.3.3.5 tinbidel b’dan li ġej:
Xi drabi, dejta affidabbli tista’ turi li l-periklu ta’ korrużjoni/irritazzjoni tal-ġilda ta’ ingredjent ma jkunx evidenti meta jkun fil-livell ta’ jew ogħla mil-limiti ġeneriċi ta’ konċentrazzjoni msemmija fit-Tabelli 3.2.3 u 3.2.4 fit-Taqsima 3.2.3.3.6. F’dawn il-każijiet it-taħlita għandha tiġi klassifikata skont dik id-dejta (ara wkoll l-Artikoli 10 u 11). Xi drabi oħra, meta jkun mistenni li l-periklu ta’ korrużjoni/irritazzjoni tal-ġilda ta’ ingredjent ma jkunx evidenti meta jkun fil-livell ta’ jew ogħla mil-limiti ġeneriċi ta’ konċentrazzjoni msemmija fit-Tabelli 3.2.3 u 3.2.4, għandu jitqies l-ittestjar tat-taħlita. F’dawn il-każijiet għandha tiġi applikata l-istrateġija ta’ evalwazzjoni tal-evidenza f’partijiet kif stabbilita fit-Taqsima 3.2.2.5.”;
Fit-Taqsima 3.2.4, it-Tabella 3.2.5 tinbidel b’dan li ġej:
“Tabella 3.2.5
Elementi tat-tikketta għall-korrużjoni/irritazzjoni tal-ġilda
Kategorija 1 A/1B/1C
H314: Jikkawża ħruq kbir fil-ġilda u ħsara lill-għajnejn
H315: Jikkawża irritazzjoni fil-ġilda
It-Taqsima 3.3.3.3.5 tinbidel b’dan li ġej:
Xi drabi, dejta affidabbli tista’ turi li l-effetti riversibbli/irriversibbli ta’ ingredjent fuq l-għajnejn mhux se jkunu evidenti meta jkunu fil-livell ta’ jew ogħla mil-limiti ġeneriċi ta’ konċentrazzjoni msemmija fit-Tabelli 3.3.3 u 3.3.4 fit-Taqsima 3.3.3.3.6. F’dawn il-każijiet it-taħlita għandha tiġi kklassifikata skont dawk id-dejta. Xi drabi oħra, meta jkun mistenni li l-perikli ta’ korrużjoni/irritazzjoni tal-ġilda jew l-effetti riversibbli/irriversibbli ta’ ingredjent ma jkunux evidenti meta jkunu fil-livell ta’ jew ogħla mil-limiti ġeneriċi ta’ konċentrazzjoni msemmija fit-Tabelli 3.3.3 u 3.3.4, għandu jitqies l-ittestjar tat-taħlita. F’dawn il-każijiet għandha tiġi applikata l-istrateġija ta’ evalwazzjoni tal-evidenza f’partijiet.”;
Fit-Taqsima 3.4.3.3.2, in-Nota 1 taħt it-Tabella 3.4.6 tinbidel b’dan li ġej:
Dan il-limitu ta’ konċentrazzjoni għall-eliċitazzjoni jintuża għall-applikazzjoni tar-rekwiżiti speċjali tal-ittikkettar li hemm fit-Taqsima 2.8 tal-Anness II sabiex ikunu protetti individwali li huma diġà sensitizzati. Hija meħtieġa SDS għat-taħlita li fiha komponent ta’ jew ogħla minn din il-konċentrazzjoni. Għas-sustanzi ta’ sensitizzazzjoni b’limitu ta’ konċentrazzjoni speċifiku ta’ inqas minn 0.1 %, il-limitu tal-konċentrazzjoni għall-ġbid ‘il barra għandu jkun stabbilit f’parti waħda minn għaxra tal-limitu speċifiku tal-konċentrazzjoni.”;
Fit-Taqsima 3.4.4, it-Tabella 3.4.7 tinbidel b’dan li ġej:
“Tabella 3.4.7
Elementi tat-tikketta għal sensitizzazzjoni respiratorja jew tal-ġilda
Sensitizzazzjoni respiratorja
Sensitizzazzjoni tal-ġilda
Il-Kategorija 1 u s-sottokategoriji 1 A u 1B
H334: Jista’ jikkawża sintomi ta’ allerġija jew ta’ ażma jew diffikultajiet biex jittieħed in-nifs jekk jinġibed man-nifs
H317: Jista’ jikkawża reazzjoni allerġika fil-ġilda
Fit-Taqsima 3.5.3.1.1, it-Tabella 3.5.2 tinbidel b’dan li ġej:
“Tabella 3.5.2
Limiti ġeneriċi ta’ konċentrazzjoni ta’ ingredjenti ta’ taħlita klassifikata bħala mutaġeni għaċ-ċelloli ġerminali li jwasslu għal klassifikazzjoni tat-taħlita
Ingredjent klassifikat bħala:
Limiti ta’ konċentrazzjoni li jwasslu għal klassifikazzjoni ta’ taħlita bħala:
Mutaġenu tal-Kategorija 1
Mutaġenu tal-Kategorija 2
Kategorija 1 A
Mutaġenu tal-Kategorija 1 A
Mutaġenu tal-Kategorija 1B
≥ 0,1 %”
Fit-Taqsima 3.5.4.1, it-Tabella 3.5.3 tinbidel b’dan li ġej:
“Tabella 3.5.3
Elementi tat-tikketta tal-mutaġeniċità għaċ-ċelloli ġerminali
(Kategoriji 1 A, 1B)
H340: Jista’ jikkawża difetti ġenetiċi (semmi r-rotta ta’ espożizzjoni jekk inhu għalkollox pruvat li ebda rotta oħra ta’ espożizzjoni ma tikkawża l-periklu)
H341: Suspettat li jikkawża difetti ġenetiċi (semmi r-rotta ta’ espożizzjoni jekk inhu għalkollox pruvat li ebda rotta oħra ta’ espożizzjoni ma tikkawża l-periklu)
Fit-Taqsima 3.6.3.1.1, it-Tabella 3.6.2 tinbidel b’dan li ġej:
“Table 3.6.2
Limiti ġeneriċi ta’ konċentrazzjoni ta’ ingredjenti ta’ taħlita klassifikata bħala karċinoġenu li jwassal għal klassifikazzjoni tat-taħlita
Limiti ġeneriċi ta’ konċentrazzjoni li jwasslu għal klassifikazzjoni ta’ taħlita bħala:
Karċinoġenu tal-Kategorija 1
Karċinoġenu tal-Kategorija 2
Karċinoġenu tal-Kategorija 1 A
Karċinoġenu tal-Kategorija 1B
≥ 0,1 % [Nota 1]”
Fit-Taqsima 3.6.4.1, it-Tabella 3.6.3 tinbidel b’dan li ġej:
“Tabella 3.6.3
Elementi tat-tikketta għal karċinoġeniċità
H350: Jista’ jikkawża l-kanċer (semmi r-rotta ta’ espożizzjoni jekk inhu għalkollox pruvat li ebda rotta oħra ta’ espożizzjoni ma tikkawża l-periklu)
H351: Suspettat li jikkawża l-kanċer (semmi r-rotta ta’ espożizzjoni jekk inhu għalkollox pruvat li ebda rotta oħra ta’ espożizzjoni ma tikkawża l-periklu)
Fit-Taqsima 3.7.3.1.2, it-Tabella 3.7.2 u n-Noti jinbidlu b’dan li ġej:
“Tabella 3.7.2
Limiti ġeneriċi ta’ konċentrazzjoni ta’ ingredjenti ta’ taħlita klassifikata bħala tossikanti għar-riproduzzjoni jew għall-effetti fuq it-treddigħ jew minnu li jwasslu għal klassifikazzjoni tat-taħlita
Tossikant għar-riproduzzjoni tal-Kategorija 1
Tossikant għar-riproduzzjoni tal-Kategorija 2
Kategorija oħra għall-effetti fuq it-treddigħ jew minnu
Tossikant għar-riproduzzjoni tal-Kategorija 1 A
Tossikant għar-riproduzzjoni tal-Kategorija 1B
Il-limiti ta’ konċentrazzjoni fit-Tabella 3.7.2 japplikaw għas-solidi u l-likwidi (w/w unitajiet) kif ukoll għall-gassijiet (v/v unitajiet).
Jekk tossikant għar-riproduzzjoni tal-Kategorija 1 jew tal-Kategorija 2 jew sustanza klassifikata għall-effetti fuq it-treddigħ jew minnu, ikunu preżenti fit-taħlita bħala ingredjent b’konċentrazzjoni ta’ jew ogħla minn 0,1 %, SDS għandha tkun disponibbli għat-taħlita fuq talba.”;
Fit-Taqsima 3.7.4.1, it-Tabella 3.7.3 tinbidel b’dan li ġej:
“Tabella 3.7.3
Elementi tat-tikketti għat-tossiċità għar-riproduzzjoni
Ebda kelma sinjal
H360: Jista’ jagħmel ħsara lill-fertilità jew lit-tarbija mhux imwielda (semmi l-effett speċifiku jekk inhu magħruf) (semmi r-rotta ta’ espożizzjoni jekk inhu għalkollox pruvat li ebda rotta oħra ta’ espożizzjoni ma tikkawża l-periklu)
H361: Suspettat li jagħmel ħsara lill-fertilità jew lit-tarbija mhux imwielda (semmi l-effett speċifiku jekk inhu magħruf) (semmi r-rotta ta’ espożizzjoni jekk inhu għalkollox pruvat li ebda rotta oħra ta’ espożizzjoni ma tikkawża l-periklu)
H362: Jista’ jagħmel ħsara lit-tfal imreddgħa.
Dikjarazzjonijiet ta’ Prekawzjoni – Storage
Fit-Taqsima 3.8.4.1, it-Tabella 3.8.4 tinbidel b’dan li ġej:
“Tabella 3.8.4
Elementi tat-tikketta għat-tossiċità f’organi speċifiċi wara espożizzjoni waħda
H370: Jikkawża ħsara lill-organi (jew semmi l-organi kollha affettwati, jekk magħrufa) (semmi r-rotta ta’ espożizzjoni jekk inhu għalkollox pruvat li ebda rotta oħra ta’ espożizzjoni ma tikkawża l-periklu)
H371: Jista’ jikkawża ħsara lill-organi (jew semmi l-organi kollha affettwati, jekk magħrufa) (semmi r-rotta ta’ espożizzjoni jekk inhu għalkollox pruvat li ebda rotta oħra ta’ espożizzjoni ma tikkawża l-periklu)
H335: Jista’ jikkawża irritazzjoni respiratorja; jew
H336: Jista’ jikkawża ħedla jew sturdament
It-Taqsima 3.9.2.9.9 tinbidel b’dan li ġej:
Għalhekk hu fattibbli li profil speċifiku ta’ tossiċità jidher li qed jiġri fi studji dwar l-annimali b’doża ripetuta f’doża/konċentrazzjoni aktar baxxa mill-valur ta’ gwida, eż. < 100 mg/kg bw/jum permezz tar-rotta orali, madanakollu n-natura tal-effett, eż. in-nefrotossiċità li tidher fil-firien irġiel biss ta’ razza partikolari magħrufa li hija suxxettibbli għal dan l-effett, tista’ twassal biex deċiżjoni ma tiġix klassifikata. Kuntrarjament, profil speċifiku ta’ tossiċità jista’ jidher fi studji dwar l-annimali bħala fil-livell jew pgħla mill-valur ta’ gwida, eż. ≥ 100 mg/kg bw/jum permezz tar-rotta orali, u barra minn hekk hemm informazzjoni supplimentari minn sorsi oħra, eż. studji oħra ta’ amministrazzjoni fit-tul, jew esperjenza mill-każijiet umani, li tappoġġa konklużjoni li, minħabba l-piż tal-evidenza, il-klassifikazzjoni tkun l-azzjoni prudenti li trid tittieħed.”;
It-Taqsima 4.1.3.4.3 tinbidel b’dan li ġej:
Jekk taħlita tifforma billi tiġi dilwita taħlita jew sustanza oħra ttestjata mal-ilma jew materjal ieħor totalment mhux tossiku, it-tossiċità tat-taħlita tista’ tiġi kkalkulata mit-taħlita jew sustanza oriġinali.”;
Fit-Taqsima 4.1.3.5.5.5.1, it-Tabella 4.1.3 tinbidel b’dan li ġej:
“Tabella 4.1.3
Fatturi multipplikaturi għal komponenti tat-taħlita b’tossiċità għolja
Fattur M
Il-valur tal-L(E)C50 (mg/l)
Il-valur tal-NOEC (mg/l)
Komponenti tal-NRD (1)
Komponenti tal-RD (2)
(kompli f’intervalli tal-fattur 10)
(1) Ma jiddegradawx malajr.
(2) Jiddegradaw malajr.”
L-Anness II tar-Regolament (KE) Nru 1272/2008 huwa emendat kif ġej:
Fil-Parti 1, titħassar it-Taqsima 1.1.2.
Fil-Parti 3, it-Taqsimiet minn 3.2 sa 3.2.2.2 jinbidlu b’dan li ġej:
“3.2 Twissijiet li Jintmessu
3.2.1. Imballaġġ li għandu jiġi mgħammar bi twissija li tintmess
Fejn sustanzi jew taħlitiet huma fornuti lill-pubbliku ġenerali u klassifikati għal tossiċità akuta, korrużjoni tal-ġilda, mutaġeni għaċ-ċelloli ġerminali tal-Kategorija 2, karċinoġeniċità tal-Kategorija 2, tossiċità riproduttiva tal-Kategorija 2, sensitizzazzjoni respiratorja, STOT tal-Kategoriji 1 jew 2, periklu għan-nifs, gassijiet li jaqbdu, likwidi li jaqbdu tal-Kategoriji 1 jew 2, jew solidi li jaqbdu, l-imballaġġ ta’ kull kapaċità, għandhom jiġu mgħammra bi twissija ta’ periklu li tintmess.
It-Taqsima 3.2.1.1 ma tapplikax għal kontenituri tal-gass trasportabbli. L-ajrusoli u l-kontenituri mgħammra b’aċċessorju ssiġillat tal-isprej u li fihom sustanzi jew taħlitiet klassifikati bħala li huma ta’ periklu għan-nifs, ma għandhomx ikunu mgħammra bi twissija li tintmess, sakemm ma jkunux ikklassifikati għal periklu wieħed jew aktar oħrajn fit-Taqsima 3.2.1.1.
3.2.2. Dispożizzjonijiet relatati mat-twissija li tintmess
L-ispeċifikazzjonijiet tekniċi għall-mekkaniżmi ta’ twissija li tintmess għandhom jikkonformaw mal-istandard EN ISO 11683 kif emendat “Imballaġġ – Twissijiet ta’ periklu li jintmessu – Rekwiżiti”.”
L-Anness III tar-Regolament (KE) Nru 1272/2008 huwa emendat kif ġej:
Fil-Parti 1, it-Tabella 1.1 hija emendata kif ġej:
L-ewwel ringiela tal-Kodiċi H222 tinbidel b’dan li ġej:
Ajrusoli, Kategorija ta’ Periklu 1”
Il-Kodiċi H223 jinbidel b’dan li ġej:
Ajrusoli, Kategorija ta’ Periklu 2
Ajrusol li jaqbad.
Dawn id-dikjarazzjonijiet ta’ periklu jiddaħħlu fit-Tabella wara l-Kodiċi H228:
Ajrusoli, Kategoriji ta’ Periklu 1, 2, 3
Kontenitur taħt pressjoni. Jista’ jinfaqa’ jekk jissaħħan.
Gassijiet li jaqbdu (inklużi gassijiet kimikament instabbli), Kategorija ta’ Periklu A
Jista’ jisplodi anki jekk ma jkunx hemm arja.
Gassijiet li jaqbdu (inklużi gassijiet kimikament instabbli), Kategorija ta’ Periklu B
Jista’ jisplodi anki jekk ma jkunx hemm arja taħt pressjoni għolja u/jew temperatura għolja.
Fil-Parti 2, it-Tabella 2.1, titħassar id-dikjarazzjoni ta’ periklu supplimentari bil-Kodiċi EUH006.
L-Anness IV tar-Regolament (KE) Nru 1272/2008 huwa emendat kif ġej:
Is-sentenza tal-bidu tinbidel b’dan li ġej:
“Waqt l-għażla tad-dikjarazzjonijiet ta’ prekawzjoni skont l-Artikoli 22 u 28(3), il-fornituri jistgħu jgħaqqdu d-Dikjarazzjonijiet ta’ Prekawzjoni fit-tabella ta’ hawn taħt, wara li jqisu li l-konsulenza ta’ prekawzjoni tkun ċara u komprensibbli.
Meta l-kliem jingħalaq f’parentesi kwadri […] f’dikjarazzjoni ta’ prekawzjoni fil-kolonna (2), dan juri li l-kontenut fil-parentesi mhux xieraq f’kull każ u għandu jintuża biss f’ċerti ċirkostanzi. F’dawn il-każijiet, il-kundizzjonijiet tal-użu li jispjegaw fejn għandu jintuża dan il-kliem qed jingħataw fil-kolonna (5).
Meta fil-kliem tad-dikjarazzjoni ta’ prekawzjoni tal-kolonna (2) ikun hemm backslash jew marka dijagonali [/], dan juri li trid issir għażla bejn il-frażijiet li din tifred skont l-indikazzjonijiet li hemm fil-kolonna (5).
Meta fil-kliem tad-dikjarazzjoni ta’ prekawzjoni tal-kolonna (2) ikun hemm tliet punti wara xulxin […], dan juri li d-dettalji dwar l-informazzjoni li trid tingħata huma indikati fil-kolonna (5).”
It-Tabella 6.2 hija emendata kif ġej:
Il-Kodiċi P202 jinbidel b’dan li ġej:
Tmissux qabel ma tkun qrajt u fhimt il-prekwazjonijiet kollha tas-sikurezza
Splussivi (it-Taqsima 2.1)
Mutaġeniċità għaċ-ċelloli ġerminali (it-Taqsima 3.5)
Karċinoġeniċità (it-Taqsima 3.6)
Tossiċità riproduttiva (it-Taqsima 3.7)
Gassijiet li jaqbdu (inklużi gassijiet kimikament instabbli) (it-Taqsima 2.2)
A, B (chemically unstable gases)”
Il-Kodiċi P210 jinbidel b’dan li ġej:
Id-diviżjonijiet 1.1, 1.2, 1.3, 1.4, 1.5
Il-manifattur/fornitur irid jispeċifika sors(i) applikabbli li jaqbdu.
Gassijiet li jaqbdu (it-Taqsima 2.2)
Ajrusoli (it-Taqsima 2.3)
Likwidi li jaqbdu (it-Taqsima 2.6)
Solidi li jaqbdu (it-Taqsima 2.7)
Sustanzi u taħlitiet awtoreattivi (it-Taqsima 2.8)
It-tipi A, B, C, D, E, F
Likwidi piroforiċi (it-Taqsima 2.9)
Solidi piroforiċi (it-Taqsima 2.10)
Perossidi organiċi (it-Taqsima 2.15)
Likwidi ossidanti (it-Taqsima 2.13)
Speċifika li jrid jinżamm ‘il bogħod mis-sħana”
Solidi ossidanti (it-Taqsima 2.14)
Il-Kodiċi P211 jinbidel b’dan li ġej:
Tisprejjahx fuq fjamma miftuħa jew sors ieħor li jqabbad in-nar.
Il-Kodiċi P220 jinbidel b’dan li ġej:
Żomm/Aħżen ‘il bogħod mill-ħwejjeġ/…/materjali li jaqbdu.
Gassijiet ossidanti (it-Taqsima 2.4)
…Il-manifattur/fornitur irid jispeċifika materjali inkompatibbli oħra.
speċifika li jrid jinżamm ‘il bogħod mill-ħwejjeġ u minn materjali oħra li jaqbdu.
…Il-manifattur/fornitur irid jispeċifika materjali inkompatibbli oħra.”
Il-Kodiċi P223 jinbidel b’dan li ġej:
Sustanzi u taħlitiet li meta jmissu mal-ilma jtajru gassijiet li jaqbdu (it-Taqsima 2.12)
Il-Kodiċi P244 jinbidel b’dan li ġej:
Il-Kodiċi P251 jinbidel b’dan li ġej:
Il-Kodiċi P261 jinbidel b’dan li ġej:
Evita li tibla’ bin-nifs trabijiet/dħaħen/gass/raxx/fwar/sprej.
Tossiċità akuta – teħid bin-nifs (it-Taqsima 3.1)
-{}-3, 4
Il-manifattur/fornitur irid jispeċifika l-kundizzjonijiet applikabbli.
jista’ jitħalla barra jekk il-P260 jingħata fuq it-tikketta”
Sensitizzazzjoni respiratorja (it-Taqsima 3.4)
Sensitizzazzjoni tal-ġilda (it-Taqsima 3.4)
Tossiċità speċifika għal organi ta’ mira – espożizzjoni waħda; irritazzjoni tal-passaġġ tan-nifs (it-Taqsima 3.8)
Tossiċità speċifika għal organi ta’ mira – espożizzjoni waħda; narkożi (it-Taqsima 3.8)
Il-Kodiċi P280 jinbidel b’dan li ġej:
Splussivi instabbli u d-diviżjonijiet 1.1, 1.2, 1.3, 1.4, 1.5
Il-manifattur/fornitur irid jispeċifika t-tip ta’ tagħmir.
Speċifika l-protezzjoni għall-wiċċ.
Speċifika l-ingwanti protettivi u l-protezzjoni għall-wiċċ/għajnejn.
Sustanzi u taħlitiet li jisħnu waħedhom (it-Taqsima 2.11)
Tossiċità akuta – tal-ġilda (it-Taqsima 3.1)
Speċifika l-ingwanti/ħwejjeġ protettivi.
Korrużjoni tal-ġilda (it-Taqsima 3.2)
Speċifika l-ingwanti/ħwejjeġ protettivi u l-protezzjoni għall-wiċċ/għajnejn.
Irritazzjoni tal-ġilda (it-Taqsima 3.2)
Speċifika l-ingwanti protettivi.
Ħsara kbira lill-għajnejn (it-Taqsima 3.3)
Speċifika l-protezzjoni għall-għajnejn/wiċċ.
Irritazzjoni tal-għajnejn (it-Taqsima 3.3)
Il-manifattur/fornitur irid jispeċifika t-tip ta’ tagħmir.”
Il-Kodiċi P281 jitħassar;
Il-Kodiċi P284 jinbidel b’dan li ġej:
Il-manifattur/fornitur irid jispeċifika t-tagħmir.
il-kliem fil-parentesi kwadri jista’ jintuża jekk tingħata informazzjoni addizzjonali mal-kimika fil-waqt tal-użu li tispjega liema tip ta’ ventilazzjoni jkun adegwat għal użu sikur.”
Il-Kodiċi P285 jitħassar;
It-Tabella 6.3 hija emendata kif ġej:
Il-Kodiċi P307 jitħassar;
Il-Kodiċi P308 jinbidel b’dan li ġej:
Jekk espost jew konċernat:
Tossiċità riproduttiva – effetti fuq it-treddigħ jew minnu (it-Taqsima 3.7)
Kategorija addizzjonali
Tossiċità speċifika għal organi ta’ mira – espożizzjoni waħda (it-Taqsima 3.8)
Il-Kodiċi P309 jitħassar;
Il-Kodiċijiet P310, P311 u P312 jinbidlu b’dan li ġej:
Tossiċità akuta – orali (it-Taqsima 3.1)
…Il-manifattur/fornitur irid jispeċifika s-sors xieraq li jagħti parir mediku b’emerġenza.
Ħsara/irritazzjoni serja lill-għajnejn (it-Taqsima 3.3),
Periklu għan-nifs (it-Taqsima 3.10)
Il-manifattur/fornitur irid jispeċifika s-sors xieraq li jagħti parir mediku b’emerġenza.”
Il-Kodiċi P321 jinbidel b’dan li ġej:
Trattament speċifiku (ara … fuq din it-tikketta).
… Referenza għall-istruzzjoni supplimentari tal-ewwel għajnuna.
jekk tkun meħtieġa amministrazzjoni immedjata ta’ antidotu.
jekk huma rakkomandati miżuri immedjati bħal aġent speċifiċi tat-tindif.
jekk ikunu meħtieġa miżuri speċifiċi immedjati.
jekk ikun xieraq, il-manifattur/fornitur jista’ jispeċifika aġent tat-tindif.
jekk ikunu meħtieġa miżuri immedjati.”
Il-Kodiċi P322 jitħassar;
Il-Kodiċi P340 jinbidel b’dan li ġej:
Il-Kodiċi P341 jitħassar;
Il-Kodiċi P350 jitħassar;
Il-Kodiċi P352 jinbidel b’dan li ġej:
…Il-manifattur/fornitur jista’ jispeċifika aġent tat-tindif jekk ikun xieraq, jew jista’ jirrakkomanda aġent alternattiv f’każijiet eċċezzjonali jekk l-ilma żgur ma jkunx xieraq.”
Il-Kodiċijiet P361, P362 u P363 jinbidlu b’dan li ġej:
Neħħi l-ħwejjeġ kontaminati
Aħsel il-ħwejjeġ kontaminati qabel terġa’ tilbishom.
1 A, 1B, 1C”
din id-dikjarazzjoni ta’ prekawzjoni tiddaħħal wara l-Kodiċi P363:
1, 1 A, 1B”
Fil-kolonna 2 tal-Kodiċi P378, il-kelmiet “Uża… għat-tifi” jinbidlu bil-kelmiet “Uża… biex titfi”;
Il-Kodiċijiet P301 + 310 u P301 + 312 jinbidlu b’dan li ġej:
…Il-manifattur/fornitur irid jispeċifika s-sors xieraq li jagħti parir mediku b’emerġenza.”
Il-Kodiċi P302 + P350 jitħassar;
Il-Kodiċi P302 + P352 jinbidel b’dan li ġej:
Il-Kodiċi P303 + P361 + P353 jinbidel b’dan li ġej:
Il-Kodiċi P304 + P340 jinbidel b’dan li ġej:
Il-Kodiċi P304 + P341 jitħassar;
Il-Kodiċi P307 + P311 jinbidel b’dan li ġej:
Il-Kodiċi P309 + P311 jitħassar;
Il-Kodiċi P342 + P311 jinbidel b’dan li ġej:
Dawn id-dikjarazzjonijiet ta’ prekawzjoni jiddaħħlu wara l-Kodiċi P342 + P311:
Il-Kodiċi P370 + P378 jinbidel b’dan li ġej:
F’każ ta’ nar: Uża … biex titfi.
… Il-manifattur/fornitur irid jispeċifika medji xierqa.
jekk l-ilma jżid ir-riskju.”
It-Tabella 6.4 hija emendata kif ġej:
Il-Kodiċi P410 jinbidel b’dan li ġej:
Ipproteġi mid-dawl tax-xemx.
Gassijiet taħt pressjoni (it-Taqsima 2.5)
jista’ jitħalla barra għal gassijiet mimlija f’kontenituri tal-gass trasportabbli skont l-istruzzjoni tal-imballaġġ P200 tal-RTDG tan-NU, Regolamenti Mudell, sakemm dawk il-gassijiet huma soġġetti għal dekompożizzjoni jew polimerizzazzjoni (bil-mod)
It-tipi A, B, C, D, E, F”
Il-Kodiċi P412 jinbidel b’dan li ġej:
Tesponix għal temperatura ogħla minn 50 °C/122 °F.
Il-Kodiċijiet P410 + P403 u P410 + P412 jinbidlu b’dan li ġej:
Ipproteġi mid-dawl tax-xemx. Aħżen f’post b’ventilazzjoni tajba.
Ipproteġi mid-dawl tax-xemx. Tesponix għal temperatura ogħla minn 50 °C/122 °F.
Μακριά από θερμότητα/σπινθήρες/γυμνές φλόγες/θερμές επιφάνειες. Μην καπνίζετε.
Laikyti atokiau nuo šilumos šaltinių/žiežirbų/atviros liepsnos/karštų paviršių. Nerūkyti.
Hőtől/szikrától/nyílt lángtól/…/forró felületektől távol tartandó. Tilos a dohányzás.
A se păstra departe de surse de căldură/scântei/flăcări deschise/suprafețe încinse. Fumatul interzis.
Suojaa lämmöltä/kipinöiltä/avotulelta/kuumilta pinnoilta.Tupakointi kielletty.
Får inte utsättas för värme/gnistor/öppen låga/heta ytor. Rökning förbjuden.”
Il-Kodiċi P361 jinbidel b’dan li ġej:
Ihneď vyzlečte všetky kontaminované časti odevu.
Il-Kodiċi P362 jinbidel b’dan li ġej:
Il-Kodiċi P378 jinbidel b’dan li ġej:
Il-Kodiċijiet P303 + P361 + P353 u P304 + P340 jinbidlu b’dan li ġej:
ΣΕ ΠΕΡΙΠΤΩΣΗ ΕΠΑΦΗΣ ΜΕ ΤΟ ΔΕΡΜΑ (ή με τα μαλλιά): Αφαιρέστε/Βγάλτε αμέσως όλα τα μολυσμένα ρούχα. Ξεπλύντε την επιδερμίδα με νερό/στο ντους.
JEKK JIĠI FUQ IL-ĠILDA (jew fuq ix-xagħar): Neħħi minnufih il-ħwejjeg kontaminati kollha. Baħbaħ il-ġilda bl-ilma/taħt ix-xawer.
Tag av nedstänkta kläder och tvätta dem innan de används igen.”
L-Anness V tar-Regolament (KE) Nru 1272/2008 huwa emendat kif ġej:
Fil-kolonna 2 tat-Taqsima 1.2, il-kelmiet “Aerosols li jaqbdu, kategoriji ta’ periklu 1, 2” jinbidlu bil-kelmiet “Ajrusols, kategoriji ta’ periklu 1, 2”;
Fit-Taqsima 1.6, jiddaħħlu dawn il-kelmiet li ġejjin wara t-Taqsima 2.2: Gassijiet li jaqbdu, Kategorija ta’ periklu 2:
“It-Taqsima 2.3: “Ajrusoli, Kategorija ta’ periklu 3”;
Fil-Parti 3, it-Taqsima 3.1 tinbidel b’dan li ġej:
“3.1. SIMBOLU: AMBJENT
Klassi ta’ periklu u kategorija ta’ periklu
Taqsima 4.1
Perikoluż għall-ambjent tal-baħar
Kategorija ta’ periklu akut: Akuta 1
Kategoriji ta’ periklu fit-tul: Kronika 1, Kronika 2
Ma hemmx bżonn pittogramma għal dawn il-klassijiet ta’ periklu ambjentali u l-kategoriji ta’ periklu ambjentali li ġejjin:
Taqsima 4.1: Perikoluż għall-ambjent tal-baħar – Kategoriji ta’ periklu fit-tul: Kronika 3, Kronika 4.”
L-Anness VI tar-Regolament (KE) Nru 1272/2008 huwa emendat kif ġej:
Fit-Tabella 1.1, din ir-ringiela li ġejja:
“Gass li jaqbad
Gass 1 li jaqbad
Gass 2 li jaqbad”
tinbidel b’din:
Gass 2 li jaqbad
Gass A Kimikament Instabbli
Gass B Kimikament Instabbli”
“Ajrusol li jaqbad
Ajrusol 1 li jaqbad
Ajrusol 2 li jaqbad”
“Ajrusol
Ajrusol 1
Ajrusol 2
Ajrusol 3”
Fit-Taqsima 1.1.2.1.2. il-paragrafu tal-bidu jinbidel b’dan li ġej:
“Id-dikjarazzjonijiet ta’ periklu mogħtija skont l-Artikolu 13(b) huma indikati skont l-Anness III. Barra minn hekk, għal ċerti dikjarazzjonijiet ta’ periklu, żdiedu xi ittri mal-kodiċi ta’ tliet numri tad-dikjarazzjoni ta’ periklu biex isiru aktar differenzazzjonijiet. Qed jintużaw dawn il-kodiċi addizzjonali li ġejjin:”
Fit-Taqsima 1.2.3., l-ewwel paragrafu jinbidel b’dan li ġej:
“Id-dikjarazzjonijiet ta’ periklu H360 u H361 juru tħassib ġenerali għall-effetti fuq il-fertilità u/jew l-iżvilupp: “Jista’/Suspettat li jagħmel ħsara lill-fertilità jew lit-tarbija mhux imwielda”. Skont il-kriterji, id-dikjarazzjoni ta’ periklu ġenerali tista’ tinbidel b’dikjarazzjoni ta’ periklu li turi l-effett speċifiku tat-tħassib skont it-Taqsima 1.1.2.1.2. Meta d-differenzazzjoni ma tissemmiex, dan ikun minħabba evidenza li turi li ma hemmx effett bħal dan, dejta inkonklussiva jew l-ebda dejta, u l-obbligi fl-Artikolu 4(3) għandhom japplikaw għal dik id-differenzazzjoni.”
Fil-Parti 3, it-Tabella 3.1, titħassar id-dikjarazzjoni ta’ periklu supplimentari bil-Kodiċi EUH006 għas-sustanza bl-Indiċi Nru 601-015-00-0.
L-Anness VII tar-Regolament (KE) Nru 1272/2008 huwa emendat kif ġej:
Fit-Tabella 1.2, titħassar din ir-ringiela li ġejja:
In-Nota 4 taħt it-Tabella 1.1 tinbidel b’dan li ġej:
“Nota 4:
Id-dikjarazzjonijiet ta’ periklu H360 u H361 juru tħassib ġenerali għall-effetti fuq il-fertilità u/jew l-iżvilupp: “Jista’/Suspettat li jagħmel ħsara lill-fertilità jew lit-tarbija mhux imwielda”. Skont il-kriterji, id-dikjarazzjoni ta’ periklu ġenerali tista’ tinbidel b’dikjarazzjoni ta’ periklu li turi l-effett speċifiku tat-tħassib skont it-Taqsima 1.1.2.1.2. tal-Anness VI Meta d-differenzazzjoni ma tissemmiex, dan ikun minħabba evidenza li turi li ma hemmx effett bħal dan, dejta inkonklussiva jew l-ebda dejta, u l-obbligi fl-Artikolu 4(3) għandhom japplikaw għal dik id-differenzazzjoni.”